## El Consell aprova l’alienació de 21 parcel·les públiques per a construir prop de 600 vivendes de protecció pública mitjançant permuta

*** Esta actuació s’emmarca en el Pla Viu i suposa la permuta de sòls públics a canvi de vivendes
* Les parcel·les estan situades a Alacant, Sant Vicent del Raspeig, Sant Joan d’Alacant, Elx, València, Albal i Gandia**

El Consell ha aprovat l’alienació de 21 parcel·les públiques per a la construcció de prop de 600 vivendes de protecció pública mitjançant el sistema de permuta a canvi d’obra futura.

D’estes 21 parcel·les, 19 són propietat de l’EVha i les dos restants pertanyen a la Generalitat.

L’EVha, dependent de la Vicepresidència i Conselleria de Servicis Socials, Igualtat i Vivenda, durà a terme esta actuació mitjançant col·laboració publicoprivada, la qual cosa suposa la licitació mitjançant permuta a canvi d’obra futura de sòls públics per a la construcció de vivenda protegida en règim de venda.

Les empreses que resulten adjudicatàries en els diferents procediments de licitació entregaran a l’EVha, en concepte de permuta, un nombre determinat d’unitats de vivenda. Amb això la Generalitat incrementa el seu parc públic que destinarà a lloguer assequible.

Els municipis en els quals estan situades les parcel·les són els següents: Alacant, Sant Vicent del Raspeig, Sant Joan d’Alacant, Elx, València, Albal i Gandia.

Esta actuació s’emmarca en el Pla Viu de la Generalitat, l’objectiu del qual és impulsar la promoció de 10.000 vivendes de protecció pública en esta legislatura. El pla s’ha marcat com a objectiu la mobilització del sòl públic disponible tant de la Generalitat com dels ajuntaments de la Comunitat.

Des de Vivenda s’ultimen pròxims acords amb ajuntaments per a destinar solars de titularitat municipal al compliment dels objectius del Pla. L’objectiu és que abans de final de 2024 es licite la construcció de 1.500 vivendes.

Fecha: 12/11/2024